stanford-oval/wikipedia huggingface dataset:
דניאל מושקוביץ
בגטו ביאליסטוק

בשנת 1939, עם כיבוש פולין על ידי גרמניה הנאצית, הועבר מושקוביץ לגטו ביאליסטוק. על אף מחלתו, בסוף שנת 1941 הצטרף לוועד ההנהלה של הארגון הצבאי האנטי-פשיסטי (אנ') בגטו בעזרתו של העסקן הקומוניסטי הפולני, אנטוני יעקבובסקי, שהצליח לחדור לתוך הגטו. בתחילת פעילותו, סייע הארגון האנטי פשיסטי לשבויים סובייטים, ובמרוצת הזמן הורחבה תוכנית הפעולה של הארגון במטרה להקים קבוצות פרטיזנים ולהקים רשת תאי התנגדות בתוך הגטו ומחוצה לו.
בגטו ביאליסטוק > תכנון המרד

בפברואר 1943 התרחשה האקציה הראשונה בגטו. מרדכי (תמרוף) טננבוים, שפיקד על התנועות החלוציות, הסיק כי יהיו עוד אקציות ולכן ניצל את הרגיעה היחסית לשם הכנת המרד בו ייקחו חלק הארגון האנטי-פשיסטי והארגונים הציוניים. בחודש יולי 1943 נפוצה בגטו שמועה שהגרמנים מתכוונים לחסל בקרוב את אחד מבין שני הגטאות הגדולים שנשארו בפולין, לודז' וביאליסטוק, וכי לביאליסטוק עומדת להגיע ועדה חשובה שתכריע את גורל הגטו. בסוף יולי 1943, הארגון האנטי פשיסטי והמחנה הציוני דנו בשיתוף פעולה פוליטי צבאי. הוחלט כי מושקוביץ, יחד עם שלושה חברים נוספים, י. קאווה, ש. יעקובוביץ ול. מנדלבליט, ינהלו את המשא ומתן עם הגוש הציוני. עוד הוחלט כי מושקוביץ ימונה למפקד ההגנה של הגוש הקומוניסטי בתחום הגטו.
הארגון האנטי פשיסטי הציע שיתוף פעולה אך ורק אם הם ילחמו גם בגזרה הפרטיזנית. על אף הסתייגויות הגוש הציוני, קיבל טננבויים את ההצעה. מושקוביץ לא קיבל את עמדת הארגון האנטי פשיסטי והאמין שיש לבצע פעולות נקם רק בתוך הגטו. בין הארגונים הוחלט כי טננבויים, כמייצג הגוש הציוני, יהיה יושב הראש ומפקד הארגון המאוחד ומושקוביץ, כמי שייצג את הגוש הקומוניסטי האנטי פשיסטי, יהיה סגנו וממלא מקומו.
בלילה שבין 15 ל-16 באוגוסט 1943, בשעה שתיים אחרי חצות, הוקף הגטו בחיילים גרמנים לקראת פינוי וחיסול הסופי של גטו ביאליסטוק. כשהתברר למורדים שהגרמנים מתכוונים לחסל את הם החלו בהכנות למרד. טננבוים ומושקוביץ ועוד מספר פעילים, קראו ליושבי הגטו להצטרף למרד. אך לא הייתה היענות מצדם.
בזמן המרד מושקוביץ' וטננבוים נותרו במטה. קיימות שתי גרסאות בנוגע לשעותיהם האחרונות. הם פינו את היהודים ששרדו לבית החולים וחזרו לעמדותיהם שבמטה, שם גרמנים הקיפו אותם, והם שמו קץ לחייהם. לפי גרסה אחרת, שמו קץ לחייהם בבניין בית החולים עצמו לאחר פינוי היהודים הפצועים. שאר לוחמי המרד ושאר יושבי הגטו נשלחו למחנה ההשמדה טרבלינקה ורק מספר קטן של לוחמים הצליח לחדור ליערות, שם המשיכו בלחימה בשורות הפרטיזנים.
הערות שוליים

↑  נינה טננבוים-בקר, האדם והלוחם : מרדכי טננבוים-תמרוף, גיבור הגיטאות, יד ושם, 1974, עמ' 197
↑  נינה טננבוים-בקר, האדם והלוחם : מרדכי טננבוים-תמרוף, גיבור הגיטאות, יד ושם, 1974, עמ' 144-145
↑  נינה טננבוים-בקר, האדם והלוחם : מרדכי טננבוים-תמרוף, גיבור הגיטאות, יד ושם, 1974, עמ' 180-181
↑  שרה בנדר, מול מוות אורב, עם עובד, 1997, עמ' 264-265
↑  נינה טננבוים-בקר, האדם והלוחם : מרדכי טננבוים-תמרוף, גיבור הגיטאות, יד ושם, 1974, עמ' 197-198
↑  נינה טננבוים-בקר, האדם והלוחם : מרדכי טננבוים-תמרוף, גיבור הגיטאות, יד ושם, 1974, עמ' 198,183-184, 217-219
↑  נינה טננבוים-בקר, האדם והלוחם : מרדכי טננבוים-תמרוף גיבור הגיטאות, יד ושם, 1974, עמ' 232-235
↑  נינה טננבוים-בקר, האדם והלוחם : מרדכי טננבוים-תמרוף, גיבור הגיטאות, יד ושם, 1974, עמ' 236-253
| --- | --- |
בקרת זהויות :  LCCN: no2015002117  VIAF: 313410152   WorldCat (עם VIAF): 313410152
דניס לינדסי

| --- | --- |
 לידה:  1969 (בן 55 בערך) פריפורט, טקסס, ארצות הברית
 עמדה:  ג'נרל מנג'ר
 גובה:  1.91 מטרים
 מכללה:  אוניברסיטת ביילור
 דראפט:  לא נבחר, 1992
 קבוצות כג'נרל מנג'ר
 2012–:  יוטה ג'אז
דניס לינדסי (באנגלית: Dennis Lindsey; נולד ב-1969) הוא מנהל קבוצות כדורסל אמריקאי, המשמש כג'נרל מנג'ר של קבוצת יוטה ג'אז מליגת ה-NBA.
קריירת משחק

לינדסי נולד בעיר פריפורט שבטקסס, ובין השנים 1988–1992 למד באוניברסיטת ביילור אשר בווייקו, טקסס. בעונתו הראשונה בקבוצת הכדורסל של האוניברסיטה העפילו ה"ביילור ברס" לטורניר אליפות המכללות לראשונה מזה 38 שנים, בהובלתם של מייקל ויליאמס ודריל מידלטון. בעונתו האחרונה בליגת המכללות, 1991/1992, פתח בחמישייה הפותחת של הקבוצה לצדו של דייוויד וסלי, וקלע 10.6 נקודות בממוצע למשחק. בכך תמה קריירת המשחק של לינדסי, אשר לא נבחר על ידי אף קבוצה בדראפט ה-NBA‏ 1992.
קריירת ניהול > השנים הראשונות

בשנת 1996 הצטרף לינדסי לצוות המקצועי של קבוצת יוסטון רוקטס בתור סקאוט ומנהל מחלקת הווידאו, ובהמשך קוּדם לתפקיד האחראי על פיתוח שחקנים. בין השנים 2002–2007 שימש ביוסטון כסגן הנשיא לפעולות כדורסל.
בין השנים 2007–2012 שימש כעוזרו של ג'נרל מנג'ר סן אנטוניו ספרס, אר. סי. ביופורד.
קריירת ניהול > יוטה ג'אז

באוגוסט 2012 מונה לג'נרל מנג'ר של יוטה ג'אז, במקומו של קווין אוקונור. להלן רשימה חלקית של פעולותיו הבולטות בתפקיד:
בדראפט 2013 בחר את רודי גובר בבחירה ה-27.
ביוני 2014 מינה את קווין סניידר למאמן הקבוצה במקומו של טיירון קורבין.
בדראפט 2014 בחר את דנטה אקסום בבחירה החמישית ואת רודני הוד בבחירה ה-23.
באוקטובר 2014 החתים על חוזה את ג'ו אינגלס.
ביולי 2016 העביר את הבחירה ה-12 בדראפט 2016 (טוריאן פרינס) לאטלנטה הוקס, בתמורה לג'ורג' היל.
בערב דראפט 2017 העביר לדנוור נאגטס את טריי ליילס ואת הבחירה ה-24 בדראפט (טיילר ליידון), בתמורה לבחירה ה-13, בה בחר את דונובן מיטשל.
ביוני 2017 החתים על חוזה את ריקי רוביו.
בפברואר 2018 העביר את ג'ו ג'ונסון (לסקרמנטו) ורודני הוד (לקליבלנד), בתמורה לג'יי קראודר ובחירת דראפט עתידית.
ביולי 2019 העביר את ג'יי קראודר, קייל קורבר, גרייסון אלן, דריוס בייזלי ובחירת דראפט עתידית לממפיס גריזליס, בתמורה למייק קונלי.
ביולי 2019 החתים על חוזה את בויאן בוגדנוביץ'.
הערות שוליים

1 2  רשימת הפעולות של לינדסי כג'נרל מנג'ר, באתר basketball-reference.com
↑  הסטטיסטיקות של לינדסי בליגת המכללות, באתר sports-reference.com
1 2  לינדסי מונה לג'נרל מנג'ר של יוטה, באתר הקבוצה, 7 באוגוסט 2012
דרגון C106

דרגון C106‏ (באנגלית:Dragon C106) היא קפסולת חלל שהייתה מיועדת להעברת מטענים לתחנת החלל הבין-לאומית ובדרך חזרה הועמסה בציודים ומסמכים. הטיסה הראשונה בוצע בשנת 2014. טיסה השלישית ואחרונה הסתיימה בשנת 2020.
החללית יכולה להעביר לתחנת החלל ולהחזיר ממנה 3,300 ק"ג של מטען. היא מצוידת בפאנל סולארי שמספק כ-4 קוו"ט חשמל. חיבור לתחנת החלל בוצע על ידי זרוע רובוטי קנדארם2. נחיתה על כדור הארץ מבוצעת בעזרת מערכת מצנחים.
החללית הייתה קפסולת חלל מדגם דרגון השישית שנבנתה על ידי SpaceX. היא שוגרה לראשונה בשנת 2014 במסגרת משימה "SpaceX CRS-4". השיגור בוצע מנמל החלל קייפ קנוורל בעזרת משגר פאלקון 9. לכידה, פירוק מטען, העמסה מחדש ושחרור בוצעו על ידי משלחת מס' 41 לתחנת החלל הבין-לאומית. נחיתה לכדור הארץ בוצע ב-25 באוקטובר בקרבת החוף המזרחי. לאחר החלפת מגן טרמי ושדרוגים במספר מערכות היחידה הייתה מוכנה לשימוש חוזר.
השיגור השני בוצע ביוני 2017 במסגרת משימה "SpaceX CRS-11". השיגור בוצע על ידי משגר שמתואם לשימוש חוזר. המשגר נחת הצלחה באזור נחיתה מס' 1 בקייפ קנוורל. לכידה, פירוק מטען, העמסה מחדש ושחרור בוצעו על ידי משלחת מס' 52 לתחנת החלל הבין-לאומית. הנחיתה התרחשה ב-3 ביולי בקרבת חופי קליפורניה.
השיגור השלישי בוצע בדצמבר 2019 במסגרת משימה "SpaceX CRS-19". השיגור בוצע על ידי משגר שמתואם לשימוש חוזר. היא נחתה בהצלחה באסדה ימית OSICLY. לכידה, פירוק מטען, העמסה מחדש ושחרור בוצעו על ידי משלחת מס' 61 לתחנת החלל הבין-לאומית. הנחיתה התרחשה ב-3 ביולי בקרבת חופי קליפורניה.
לאחר חזרה ממשימה השלישית הוחלט להוציא את החללית משימוש עקב מעבר לשימוש בחללית מדגם דרגון 2
תיאור משימות

| מספר טיסה | לוגו/משימה | משגר | תאריך שיגור | תעריך נחיתה | מטען בהמראה, ק"ג | מטען בנחיתה, ק"ג | הערות |
| --- | --- | --- | --- | --- | --- | --- | --- |
| 1 |   SpaceX CRS-4 | פאלקון 9 v1.1 | 21 בספטמבר 2014 | 25 באוקטובר 2014 | 2,216 | 1,489 | המטען כלל בין היתר לוויין ששוגר בהמשך על ידי צוות תחנת החלל |
| 2 |   SpaceX CRS-11 | פאלקון 9 B1035.1 | 3 ביוני 2017 | 3 ביולי 2017 | 2,708 | 1,980 | המטען כלל בין היתר 5 לוויין ששוגרו בהמשך על ידי צוות תחנת החלל. כמו כן לתחנת החלל הגיע חלק ראשון של פאנל סולארי מסוג ROSA. |
| 3 |   SpaceX CRS-19 | פאלקון 9 B1058.1 | 5 בדצמבר 2019 | 7 בינואר 2020 | 2,617 | 1,633 | המטען כלל בין היתר 12 לוויינים שבהמשך שוגרו על ידי צוות תחנת החלל ובחלקו הועברו לחללית מדגם סיגנוס ושוחררו למסלול ממנה |
היידי בריהל

| --- | --- |

 לידה:  30 בינואר 1942 מינכן, גרמניה הנאצית 
 פטירה:  8 ביוני 1991 (בגיל 49) שטארנברג, הרפובליקה הפדרלית של גרמניה 
 מקום קבורה:  ולדפרידהוף מינכן 
 סוגה מועדפת:  מוזיקת פופ 
 מדינה:  גרמניה 
 תקופת הפעילות:  מ-1954 
 בן או בת זוג:  Brett Halsey (1962–1976)   Michael Pfleghar 
 פרופיל ב-IMDb
 
היידי בריהל (בגרמנית: Heidi Brühl‏; 30 בינואר 1942 – 8 ביוני 1991) הייתה זמרת ושחקנית גרמנייה. ייצגה את גרמניה באירוויזיון 1963.
ביוגרפיה

בריהל נולדה בבוואריה, ב-1954 הופיעה לראשונה בקולנוע בסרט "Der letzte Sommer".
ב-1955 שיחקה בסרט "Die Mädels vom Immenhof" המבוסס על ספר ילדים ומתפקיד זה התפרסמה.
ב-1957 שיחקה בסרט "Bekenntnisse des Hochstaplers Felix Krull" המבוסס על רומן של תומאס מאן.
ב-1960 ניסתה לראשונה לייצג את גרמניה באירוויזיון עם השיר "Wir wollen niemals auseinandergehen" אך הייתה במקום השני בתחרות המקדימה, השיר דורג גבוה ברשימת הלהיטים של גרמניה.
ב-1963 ניסתה שוב פעם ובהצלחה לייצג את גרמניה בתחרות עם השיר "Marcel", באירוויזיון 1963 בלונדון, וסיימה במקום התשיעי.
ב-1963 גם הייתה בתפקיד הראשי בסרט הפנטזיה "סינבד רב החובל".
היא הכירה את השחקן האמריקאי ברט האלסיי ועברה לגור איתו ברומא, בסוף 1964 הם נישאו, ב-1970 עברו לארצות הברית והיא החלה להופיע בלאס וגאס.
ב-1973 הופיעה בפרק של הסדרה קולומבו. ב-1975 שיחקה בסרטו של קלינט איסטווד "The Eiger Sanction". בנוסף היא גם עסקה בדיבוב של מספר סרטים.
ב-8 ביוני 1991 מתה בריהל כתוצאה מסרטן השד.
דרגון C108

Dragon C108 היא קפסולת חלל שהייתה מיועדת להעברת מטענים לתחנת החלל הבין-לאומית ובדרך חזרה העומסה בציודים ומסמכים. הטיסה הראשונה בוצע בשנת 2015. טיסה השלישית ואחרונה הסתיימה בשנת 2019.
החללית יכולה להעביר לתחנת החלל ולהחזיר ממנה 3,300 ק"ג של מטען. היא מצוידת בפאנל סולארי שמספק כ-4 קוו"ט חשמל. חיבור לתחנת החלל בוצע על ידי זרוע רובוטי קנדארם2. נחיתה על כדור הארץ מבוצעת בעזרת מערכת מצנחים.
החללית הייתה קפסולת חלל מדגם דרגון השמינית שנבנתה על ידי SpaceX. היא שוגרה לראשונה בשנת 2015 במסגרת משימה "SpaceX CRS-6". השיגור בוצע מנמל החלל קייפ קנוורל בעזרת משגר פאלקון 9. לכידה, פירוק מטען, העמסה מחדש ושחרור בוצעו על ידי משלחת מס' 43 לתחנת החלל הבין-לאומית. נחיתה לכדור הארץ בוצע ב-21 במאי בקרבת החוף המזרחי. לאחר החלפת מגן טרמי ושדרוגים במספר מערכות היחידה הייתה מוכנה לשימוש חוזר.
השיגור השני בוצע בדצמבר 2017 במסגרת משימה "SpaceX CRS-13". המשגר נחת בהצלחה באזור נחיתה מס' 1 בקייפ קנוורל. לכידה, פירוק מטען, העמסה מחדש ושחרור בוצעו על ידי משלחת מס' 54 לתחנת החלל הבין-לאומית ומשלחת מס' 55. הנחיתה התרחשה ב-13 בינואר 2018 בקרבת חופי קליפורניה.
השיגור השלישי בוצע ביולי 2019 במסגרת משימה "SpaceX CRS-18". המשגר נחת בהצלחה באזור נחיתה מס' 1 בקייפ קנוורל. חיבור לתחנת החלל מבוצע על ידי זעור רובוטי קנדארם2. לכידה, פירוק מטען, העמסה מחדש ושחרור בוצעו על ידי משלחת מס' 60 לתחנת החלל הבין-לאומית. הנחיתה התרחשה ב-27 באוגוסט בקרבת חופי קליפורניה.
לאחר חזרה ממשימה השלישית הוחלט להוציא את החללית משימוש עקב מעבר לחלליות מדגם דרגון 2.
תיואר משימות

| מספר טיסה | לוגו/משימה | משגר | תאריך שיגור | תעריך נחיתה | מטען בהמראה, ק"ג | מטען בנחיתה, ק"ג | הערות |
| --- | --- | --- | --- | --- | --- | --- | --- |
| 1 |  SpaceX_CRS-6 | פאלקון 9 v1.1 | 14 באפריל 2015 | 21 במאי 2015 | 2,015 | 1,370 | המטען כלל בין היתר 16 לוויינים ששוחררו למסלול על ידי צוות תחנת החלל |
| 2 |  SpaceX_CRS-13 | פאלקון 9 B1035.2 | 15 בדצמבר 2017 | 13 בינואר 2018 | 2,205 | 1,850 |  |
| 3 |  SpaceX_CRS-18 | פאלקון 9 B1056.4 | 25 ביולי 2019 | 27 באוגוסט 2020 | 2,312 | 1,500 | המטען כלל 4 לוויינים שהועברו לחללית מטען מדגם סיגנוס ושוחררו ממנה למסלול. כמו כן הגיע מתאם חדש למערכת העגינה. |
דרך מבוא השמש

דרך מבוא השמש היא דרך המתוארת במקרא, במסלול זריחת השמש, ממזרח למערב, מעבר הירדן לארץ ישראל. מסלולה הקדום עובר לצדו הצפוני של נחל תרצה. הוא עולה עד עין בידאן בשיפוע מתון ומשם בעלייה חדה לעיר שכם. כיום מזהים את תוואי הדרך בקירוב עם חלקו המזרחי של כביש 57. דרך מבוא השמש מתחברת בפאתי שכם עם דרך האבות, המובילה לבית אל ולירושלים.
הדרך מוזכרת במקרא פעם אחת בלבד, כמכוונת למקום בו נכרתה הברית עם עם ישראל בהר גריזים ובהר עיבל לאחר הכנסו לארץ כנען, בספר דברים:
סעיפה המזרחי של דרך זו, המוביל מעבר הירדן אל המדבר, נקרא ”דֶּרֶךְ הַשְּׁכוּנֵי בָאֳהָלִים”.
על פי המסורת יש להניח כי כל הכניסות של האבות ושל עם ישראל לארץ ישראל היו בדרך זו.
המקום הראשון אליו הגיע אברהם בבואו מחרן לארץ ישראל היה שכם: ”וַיַּעֲבֹר אַבְרָם בָּאָרֶץ עַד מְקוֹם שְׁכֶם עַד אֵלוֹן מוֹרֶה וְהַכְּנַעֲנִי אָז בָּאָרֶץ”. במסלול זה הלך גם יעקב בשובו מחרן, כפי שנאמר: ”וְיַעֲקֹב נָסַע סֻכֹּתָה, וַיִּבֶן לוֹ בָּיִת; וּלְמִקְנֵהוּ עָשָׂה סֻכֹּת, עַל-כֵּן קָרָא שֵׁם-הַמָּקוֹם סֻכּוֹת. וַיָּבֹא יַעֲקֹב שָׁלֵם עִיר שְׁכֶם, אֲשֶׁר בְּאֶרֶץ כְּנַעַן, בְּבֹאוֹ, מִפַּדַּן אֲרָם; וַיִּחַן, אֶת-פְּנֵי הָעִיר”. גם כשנכנסו בני ישראל לארץ ישראל בזמן יהושע בן נון הם עברו בדרך מבוא השמש, ככתוב בציווי לעיל.
משמעות השם

במקרא משמעות הביטוי "בוא השמש" היא שקיעת השמש, כי לשם השמש באה, דוגמאות לכך במקרא:
"וְזָרַח הַשֶּׁמֶשׁ וּבָא הַשָּׁמֶשׁ וְאֶל־מְקוֹמוֹ, שׁוֹאֵף זוֹרֵחַ הוּא שָׁם"
"וַיִּפְגַּע בַּמָּקוֹם וַיָּלֶן שָׁם כִּי־בָא הַשֶּׁמֶשׁ"
הדרך נקראת דרך מבוא השמש משום שזאת דרך רוחבית ההולכת ממזרח למערב.
הערות שוליים

↑  ספר דברים, פרק י"א, פסוקים כ"ט–ל'.
↑  ספר שופטים, פרק ח', פסוק י"א.
↑  בראשית, י"ב, ו'.
↑  בראשית, ל"ג, י"ז–י"ט.
↑  יהושע, א', ד'.
↑  קהלת, א', ה'.
↑  בראשית, כ"ח, י"א.
האספה המחוקקת המרכזית

| --- | --- |
כוכב הודו
 מדינה:  הראג' הבריטי
 סוג:  בית תחתון
 היסטוריה
 תקופת הפעילות:  3 בפברואר 1921 – 14 באוגוסט 1947 (26 שנים)
 רשות יורשת:  האספה החוקתית של הודו, האספה החוקתית של פקיסטן
 משכן
 Old Parliament House 
 
האספה המחוקקת המרכזית (באנגלית: Central Legislative Assembly; כונתה גם האספה המחוקקת ההודית והאספה המחוקקת האימפריאלית) הייתה הבית התחתון של המועצה המחוקקת האימפריאלית, הפרלמנט של הודו הבריטית, מ־1921 עד אוגוסט 1947.
היסטוריה

המועצה המחוקקת האימפריאלית, הרשות המחוקקת של הודו הבריטית, הוקמה ב־1853 ובמשך השנים היא הוגדלה. ב־1919 חוקק הפרלמנט הבריטי את חוק ממשלת הודו, 1919, שהפך את המועצה לבית מחוקקים דו-ביתי, כשהאספה המחוקקת משמשת כבית תחתון. האספה התכנסה לראשונה ב־3 בפברואר 1921.
הקונגרס הלאומי ההודי בראשות מהטמה גנדי החרים את הבחירות הראשונות לאספה ב־1920, דבר שפגע ביעילותה ויצוגיותה של האספה. עם זאת, ב־1923 הקימו קבוצה של בכירי הקונגרס את מפלגת סוואראג' (אנ') שהחליטו להצטרף לרשויות המחוקקות הבריטיות, והמפלגה זכתה ברוב בחירות באותה שנה.
תחת חוק ממשלת הודו, 1935, נקבע כי הבית התחתון יקרא בית האספה או האספה הפדרלית. הרכבו נועד להיות מורכב מ-250 נציגים ממחוזות הודו הבריטית ולא יותר מ-125 נציגים ממדינות נסיכותית. המדינות הנסיכותיות נמנעו מלשלוח נציגים לאספה, והשינוי לא יושם בפועל.
האספה המחוקקת פוזרה ב־14 באוגוסט 1947 בידי מושל הודו לואי מאונטבאטן והאספה החוקתית של הודו והאספה החוקתית של פקיסטן הפכו לגופים המחוקקים הרשמיים בהודו ופקיסטן.
הרכב

בחוק ממשלת הודו, 1919, נקבע כי האספה המחוקקת תכלול את חברי המועצה המבצעת של מושל הדו. האספה נקבעה כבת 120 חברים, שני שלישים מהם נבחרים והשאר ממונים, כשמתוך הממונים שני שלישים בעלי משרה בממשל הבריטי ושליש אינם. לצד זאת נקבע כי יתאפשר להגדיל את האספה בלא יותר מ־5%, תוך שמירה על היחסים בין הנבחרים, הממונים ובעלי המשרות. בפועל היו באספה 143 חברים, בהם 102 עד 106 חברים נבחרים.
תקופת כהונת האספה המחוקקת נקבע לשלוש שנים, אך נקבע כי יתאפשר למושל להקדים את פיזורן ובמקרה הצורך לדחותו.
הערות שוליים

↑  Central Legislature since 1921: Sessions and Presiding Officers 1921-2014, New Delhi: Lok Sabha Secretariat, 2016
↑  Md. Rashiduzzaman, The central legislature in British India: 1921 to 1947, 1964, עמ' 32–34
↑  Government of India Act 1935, s. 18
↑  Governmant of India act, Part II, s. 16
↑  Thresiamma V.G., Making of the Indian Constitution and Debate on the Issue of Tribal Development, The Indian Journal of Political Science vol. 72, no. 1, 2011, עמ' 181–81‏, JSTOR 42761819
↑  Schwartzberg Atlas
↑  Governmant of India act, Part II, s. 17
היידי הייטקאמפ

מרי קתרין "היידי" הייטקאמפ (באנגלית: Mary Kathryn "Heidi" Heitkamp; נולדה ב-30 באוקטובר 1955) היא פוליטיקאית אמריקאית חברת המפלגה הדמוקרטית, שכיהנה כסנאטורית מטעם מדינת דקוטה הצפונית בשנים 2013–2019.
ביוגרפיה

הייטקאמפ נולדה בברקנרידג' שבמינסוטה, עיירה הנמצאת על הגבול בין מינסוטה לצפון דקוטה. היא הבת הרביעית למשפחה בת שבעה ילדים, לדורין (לבית ברג) וריימונד ברנרד הייטקאמפ. היא סיימה תואר ראשון באוניברסיטת דקוטה הצפונית ב-1977, וכן תואר J.D במשפטים מבית הספר למשפטים לואיס & קלארק באורגון.
בשנים 1980–1981 שירתה כפרקליטה בסוכנות להגנת הסביבה של ארצות הברית. לאחר מכן המשיכה לעבוד כפרקליטה במשרד נציב המס של דקוטה הצפונית. הואיל ונציב המס המכהן החליט להתמודד לסנאט, נבחרה הייטקאמפ לרשת את תפקידו כשזכתה ב-66% מן הקולות. היא שירתה בתפקיד זה עד 1992.
לאחר שהתובע הכללי של דקוטה הצפונית פרש על מנת להתמודד למושל המדינה, התמודדה הייטקאמפ לתפקיד וזכתה ב-62% ממניין הקולות. ב-1996 נבחרה לכהונה נוספת עם 64% מן הקולות. בשנת 2000 התמודדה ללא הצלחה למשרת מושל דקוטה הצפונית מול יריבה הרפובליקני, ג'ון הובן, והפסידה לאחר שקיבלה 45% ממניין הקולות לעומת 55% של יריבה, שכיהן כמנכ"ל בנק דקוטה הצפונית. בדצמבר באותה שנה סיימה את תפקידה כתובעת הכללית של המדינה.
ב-2001 החלה לשרת בשוק הפרטי, בו כיהנה כחברת דירקטור של גז טבעי, "Dakota Gasification Company", עד שנת 2012. בינואר 2011 הכריז הסנאטור הדמוקרטי המכהן, קנט קונרד, כי אין בכוונתו לשוב ולהתמודד על כהונה רביעית. בנובמבר באותה שנה הכריזה הייטקאמפ על כוונתה להתמודד על מושבו של קונרד. לאחר שזכתה ללא התנגדות בפריימריז הדמוקרטים, גברה במרוץ צמוד על יריבה הרפובליקני, כשפער של 2,994 קולות, או 1%, הפרידו בין השניים. בזכייתה נהייתה לסנאטורית השנייה לכהן מטעם דקוטה הצפונית. היא התמודדה לבחירה מחדש בבחירות בשנת 2018, בניסיון לזכות בכהונה שנייה, אך הפסידה לחבר בית הנבחרים הרפובליקני קווין קריימר, בפער של 44.6% מול 54.4%.
בסנאט הייתה חברה הייטקאמפ בוועדה לחקלאות, תזונה וייעור, בוועדה לבנקאות, שיכון ועניינים אורבניים, בוועדה לביטחון המולדת ועניינים ממשלתיים, בוועדה לעניינים אינדיאנים וכן בוועדה לעסקים קטנים ובינוניים ויזמות. עמדותיה הן מתונות, והיא מחזיקה בעמדות יותר שמרניות מיתר חבריה הדמוקרטים בסנאט. היא תומכת במיזמי בנייה של צינורות העברה של נפט וגז טבעי, כמו פרויקט ה-Keystone Pipeline, וכן מאמינה בזכויות התיקון השני לחוקת ארצות הברית לפיו כל אזרח רשאי לשאת נשק, עם מעט הסתייגויות, הואיל והיא מגיעה ממדינה התומכת ברובה בזכויות נשק.
הייטקאמפ נשואה ואם לשניים.
הערות שוליים

↑  Eccher, Marino (7 בנובמבר 2012). "Berg concedes Senate race, averting recount". Forum Communications. נבדק ב-6 בינואר 2013. {{cite web}}:  (עזרה)
| --- | --- |
בקרת זהויות :  GND: 1193259398  LCCN: no94042788  SNAC: w6np2vxt  US Congress: H001069  VIAF: 21723508   WorldCat (עם VIAF): 21723508
דיסקוגרפיה של B.A.P

| דיסקוגרפיה של B> A.P |
| --- | --- |
 
 אלבומי אולפן ↙:  1
 אלבומי אינטרנט ↙:  3
 סינגלים ↙:  18
 וידאו קליפים ↙:  18
הדיסקוגרפיה של הלהקה הדרום קוריאנית B.A.P כוללת אלבום אולפן אחד, שלושה אלבומי מיני ו-18 סינגלים. בסוף 2011 הלהקה החלה להקליט את המוזיקה עבור אלבום הבכורה שלהם Warrior שיצא לאור בפברואר 2012. האלבום היה במקום השלישי במצעד גאון והיה במקום ה-10 במצעד האלבומים העולמיים של בילבורד. באפריל 2012, הלהקה הוציאה לאור את האלבום השני שלה באורך מלא בשם Power עם שיר הנושא בעל אותו שם. האלבום זכה להצלחה כמו קודמו, כשהוא דורג גבוה יותר במצעדים מהאלבום Warrior. האלבום Power גם דורג במקום ה-10 במצעד האלבומים העולמיים של בילבורד ודורג מקום שני במצעד האלבומים של גאון.
אלבומים > אלבומי אולפן

| שם האלבום> שם האלבום.בשפה הקוריאנית | פרטי האלבום> פרטי האלבום.בשפה הקוריאנית | מיקום הכי גבוה במצעדים> בקוריאה.בשפה הקוריאנית | מיקום הכי גבוה במצעדים> ביפן.בשפה הקוריאנית | מכירות> מכירות.בשפה הקוריאנית |
| --- | --- | --- | --- | --- |
| First Sensibility |  השקה: 4 בפברואר 2014  חברת תקליטים: TS אנטרטיינמנט, LOEN Entertainment  אופן: CD, digital download | 1 | 16 |  מכירות בקוריאה: 104,528+  מכירות ביפן: 5,969 |
בשפה היפנית
| Best. Absolute. Perfect. |  השקה: -  חברת תקליטים: King Records  אופן: CD, CD+DVD, digital download | — | — |  |
"—" סימון לאלבומים שלא נכנסו למצעדים או לא הושקו באותה מדינה.
אלבומים > אלבומים באורך מלא

| שם> שם.בשפה הקוריאנית | פרטי האלבום> פרטי האלבום.בשפה הקוריאנית | מיקום הכי גבוה במצעדים> בקוריאה.בשפה הקוריאנית | מיקום הכי גבוה במצעדים> ביפן.בשפה הקוריאנית | מכירות> מכירות.בשפה הקוריאנית |
| --- | --- | --- | --- | --- |
| No Mercy |  השקה: 19 ביולי 2012  הושק מחדש: ב-30 באוגוסט 2012 תחת השם Crash  חברת תקליטים: TS אנטרטיינמנט, LOEN Entertainment  אופן: CD, digital download | 3 3* | 142 162* |  מכירות בקוריאה: 57,124+  מכירות ביפן: 2,458+ |
| One Shot |  השקה: 13 בפברואר 2013  חברת תקליטים: TS אנטרטיינמנט, LOEN Entertainment  אופן: CD, digital download | 2 | 73 |  מכירות בקוריאה: 86,386+  מכירות ביפן: 3,028+  מכירות בטאיוואן: 5,000+ |
| Badman |  השקה: 6 באוגוסט 2013  חברת תקליטים: TS אנטרטיינמנט, LOEN Entertainment  אופן: CD, digital download | 3 |  |  מכירות בקוריאה: 89,004+  מכירות ביפן: 3,786+ |
"—" סימון לאלבומים שלא נכנסו למצעדים או לא הושקו באותה מדינה.
אלבומים > אלבומי סינגל

| שם> שם.בשפה הקוריאנית | פרטי האלבום> פרטי האלבום.בשפה הקוריאנית | מיקום הכי גבוה במצעדים> בקוריאה.בשפה הקוריאנית | מיקום הכי גבוה במצעדים> ביפן.בשפה הקוריאנית | מכירות> מכירות.בשפה הקוריאנית |
| --- | --- | --- | --- | --- |
| Warrior |  השקה: 26 בינואר 2012  חברת תקליטים: TS אנטרטיינמנט  אופן: CD, digital download | 3 | — |  מכירות בקוריאה: 42,261 |
| Power |  השקה: 27 באפריל 2012  חברת תקליטים: TS אנטרטיינמנט  אופן: CD, digital download | 2 | — |  מכירות בקוריאה: 38,650 |
| Stop It |  השקה: 23 באוקטובר 2012  חברת תקליטים: TS אנטרטיינמנט  אופן: CD, digital download | 3 | — |  מכירות בקוריאה: 26,514 |
| BAP Unplugged 2014 |  השקה: 10 ביוני 2014  חברת תקליטים: TS אנטרטיינמנט  אופן: CD, digital download | 2 | — |  מכירות בקוריאה: 29,986 |
"—" סימון לאלבומים שלא נכנסו למצעדים או לא הושקו באותה מדינה.
שירים נוספים במצעדים

| שם השיר | שנה | מיקום הכי גבוה במצעדים> בקוריאה מצעד גאון | מיקום הכי גבוה במצעדים> בקוריאה מצעד בילבורד | שם האלבום |
| --- | --- | --- | --- | --- |
| "It's All Lies" | 2012 | 178 | — | Power (single) |
| "Voicemail" | 2012 | 160 | — | No Mercy |
| "What My Heart Tells Me To Do" | 2012 | 168 | — | No Mercy |
| "I Remember" (סולו של יונג-גוק והופעת אורח של דה-יון) | 2012 | 136 | — | Crash |
| "Yes Sir" | 2012 | 188 | — | Stop It (single) |
| "Happy Birthday" | 2012 | 152 | — | Stop It (single) |
| "Punch" | 2013 | 100 | — | One Shot |
| "Coma" | 2013 | 90 | — | One Shot |
| "0 (Zero)" | 2013 | 89 | — | One Shot |
| "Whut's Poppin'" | 2013 | 183 | — | Badman |
| "Excuse Me" | 2013 | 142 | — | Badman |
| "Bow Wow" | 2013 | 141 | — | Badman |
| "Easy" | 2014 | 79 | — | First Sensibility |
| "With You" | 2014 | 105 | — | First Sensibility |
| "Love Sick" | 2014 | 109 | — | First Sensibility |
| "B.A.B.Y" | 2014 | 110 | — | First Sensibility |
| "Save Me" | 2014 | 118 | — | First Sensibility |
| "Shady Lady" | 2014 | 121 | — | First Sensibility |
| "Body & Soul" | 2014 | 122 | — | First Sensibility |
| "Spy" | 2014 | 130 | — | First Sensibility |
| "S.N.S" | 2014 | 133 | — | First Sensibility |
| "Check On" | 2014 | 136 | — | First Sensibility |
| "Bang X2" | 2014 | 138 | — | First Sensibility |
| "BAP" | 2014 | 153 | — | First Sensibility |
"—" סימון לאלבומים שלא נכנסו למצעדים או לא הושקו באותה מדינה.
שירים נוספים במצעדים > וידאו קליפים

| שנה> בשפה הקוריאנית | שם השיר> בשפה הקוריאנית | הערות> בשפה הקוריאנית | בשפה הקוריאנית |
| --- | --- | --- | --- |
| 2012 | Warrior | שיר הבכורה |  |
| 2012 | Secret Love | תקופת קידום עוקבת |  |
| 2012 | Power | סינגל שני |  |
| 2012 | Goodbye | סינגל לפני הוצאתו לאור |  |
| 2012 | No Mercy | המיני אלבום הראשון |  |
| 2012 | Crash | האלבום המיני הראשון יצא לאור מחדש תחת שם זה |  |
| 2012 | Stop It | הסינגל השלישי |  |
| 2013 | Rain Sound | סינגל לפני הוצאתו לאור |  |
| 2013 | One Shot | המיני אלבום השני |  |
| 2013 | Coffee Shop | סינגל לפני הוצאתו לאור |  |
| 2013 | Hurricane | סינגל לפני הוצאתו לאור |  |
| 2013 | Badman | שיר הנושא של המיני אלבום השלישי |  |
| 2014 | 1004 (Angel) | אלבום האולפן הראשון |  |
| 2014 | Where are you? What are you doing? | הסינגל הרביעי (לא קידמו אותו בהופעות) |  |
בשפה היפנית
| 2013 | Warrior | שיר הבכורה היפני |  |
| 2013 | One Shot | הסינגל היפני השני |  |
| 2014 | No Mercy | הסינגל היפני השלישי |  |
| 2014 | Excuse Me | הסינגל היפני הרביעי |  |
דניס לולין

| --- | --- |

Dennis Loline
 מאפיינים כלליים
 יצרן:  Dennis Specialist Vehicles Limited
 שנות ייצור:  1958–1966
 הרכבה:  בריטניה בריטניה
 סיווג:  אוטובוס דו-קומתי
 אורך:  8,500-9400 מ"מ
 רוחב:  2,400 מ"מ
 גובה:  4,120 מ"מ
 מפרט טכני
 מנוע:  מנוע דיזל, מסוג "AEC AV470" מנוע דיזל, 6,000 סמ"ק מסוג "Leyland O.600" מנוע דיזל 6,000 סמ"ק של יצרן מנועי הדיזל "L. Gardner and Sons" מסוג "6LW" מנוע דיזל 6,000 סמ"ק של יצרן מנועי הדיזל "L. Gardner and Sons" מסוג "6LX"
דניס לולין (באנגלית : Dennis Loline) הוא אוטובוס דו-קומתי מתוצרת כלי הרכב המסחריים (אוטובוסים, כלי רכב ייעודיים לשדות תעופה, רכב לפינוי אשפה וכבאיות) "Dennis Specialist Vehicles Limited" בעיר "Guildford" הבריטית בין השנים 1958–1966.
בדגמי "Dennis Loline III" תוכננו 68 מושבים (29 מושבים בקומה התחתונה, ו-39 מושבים בקומה העליונה).